CELEX: 32022R0824
Language: sk
Date: 2022-03-15 00:00:00
Title: Delegované nariadenie Komisie (EÚ) 2022/824 z 15. marca 2022, ktorým sa mení delegované nariadenie (EÚ) 2015/98 o vykonaní medzinárodných záväzkov Únie v súlade s článkom 15 ods. 2 nariadenia Európskeho parlamentu a Rady (EÚ) č. 1380/2013 v rámci Medzinárodného dohovoru o zachovaní atlantických tuniakov a Dohovoru o budúcej mnohostrannej spolupráci v oblasti rybárstva v severozápadnom Atlantiku

30.5.2022   
               
               
                  SK
               
               
                  Úradný vestník Európskej únie
               
               
                  L 147/1
               
            
         DELEGOVANÉ NARIADENIE KOMISIE (EÚ) 2022/824
         z 15. marca 2022,
         ktorým sa mení delegované nariadenie (EÚ) 2015/98 o vykonaní medzinárodných záväzkov Únie v súlade s článkom 15 ods. 2 nariadenia Európskeho parlamentu a Rady (EÚ) č. 1380/2013 v rámci Medzinárodného dohovoru o zachovaní atlantických tuniakov a Dohovoru o budúcej mnohostrannej spolupráci v oblasti rybárstva v severozápadnom Atlantiku
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1380/2013 z 11. decembra 2013 o spoločnej rybárskej politike, ktorým sa menia nariadenia Rady (ES) č. 1954/2003 a (ES) č. 1224/2009 a zrušujú nariadenia Rady (ES) č. 2371/2002 a (ES) č. 639/2004 a rozhodnutie Rady 2004/585/ES (1), a najmä na jeho článok 15 ods. 2,
         keďže:
         
                     (1)
                  
                  
                     V odseku 3 odporúčania 21-09 Medzinárodnej komisie pre zachovanie atlantických tuniakov (ďalej len „ICCAT“) (2) sa zakazuje ponechávať na palube, prekladať a vyloďovať akúkoľvek časť alebo celé telá severoatlantickej lamny ostronosej ulovenej v rámci rybolovu v oblasti dohovoru ICCAT v rokoch 2022 a 2023.
                  
               
                     (2)
                  
                  
                     V záujme zabezpečenia súladu medzi odporúčaním 21-09 a právnymi predpismi Európskej únie by sa povinnosť vylodiť úlovky stanovená v článku 15 ods. 1 nariadenia (EÚ) č. 1380/2013 nemala uplatňovať na plavidlá Únie, ktoré ulovia severoatlantickú lamnu ostronosú ako vedľajší úlovok.
                  
               
                     (3)
                  
                  
                     Delegované nariadenie Komisie (EÚ) 2015/98 (3) by sa preto malo zmeniť tak, aby zahŕňalo nové ustanovenia zohľadňujúce podmienky rybolovu uvedené v odporúčaní ICCAT 21-09.
                  
               
                     (4)
                  
                  
                     Keďže v odporúčaní ICCAT 21-09 sa zmluvné strany vyzývajú, aby ho vykonali pred nadobudnutím jeho platnosti 17. júna 2022, a vzhľadom na význam týchto ustanovení pre ochranu severoatlantickej lamny ostronosej by sa tento delegovaný akt mal uplatňovať od tretieho dňa po jeho uverejnení.
                  
               
                     (5)
                  
                  
                     Z rovnakých dôvodov by tento delegovaný akt mal nadobudnúť účinnosť čo najskôr,
                  
               PRIJALA TOTO NARIADENIE:
         
            Článok 1
            V delegovanom nariadení (EÚ) 2015/98 sa vkladá tento článok 5b:
            
               
                  „Článok 5b
                  Odchylne od článku 15 ods. 1 nariadenia (EÚ) č. 1380/2013 sa zakazuje ponechávať na palube, prekladať alebo vyloďovať akúkoľvek časť alebo celé telá severoatlantickej lamny ostronosej (Isurus oxyrinchus) ulovenej v rámci rybolovu v oblasti dohovoru ICCAT v rokoch 2022 a 2023.“.
               
            
         
         
            Článok 2
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
            Uplatňuje sa do 31. decembra 2023.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 15. marca 2022
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 354, 28.12.2013, s. 22.
         
            (2)  https://www.iccat.int/Documents/Recs/COMPENDIUM_ACTIVE_ENG.pdf.
         
            (3)  Delegované nariadenie Komisie (EÚ) 2015/98 z 18. novembra 2014 o vykonaní medzinárodných záväzkov Únie v súlade s článkom 15 ods. 2 nariadenia Európskeho parlamentu a Rady (EÚ) č. 1380/2013 v rámci Medzinárodného dohovoru o zachovaní atlantických tuniakov a Dohovoru o budúcej mnohostrannej spolupráci v oblasti rybárstva v severozápadnom Atlantiku (Ú. v. EÚ L 16, 23.1.2015, s. 23).